**ПРОЕКТНА ЗАДАЧА - ToР 04/2018**

**Ангажирање на консултантска куќа за обезбедување на експерти – Советници за обука и изработка на бизнис планови во фаза на основање и инвестициски планови за развој на микро-претпријатијата во сопственост на жени**

**Набавката се објавува за потребите на проектот „Развој на микро-претпријатија на жени во преку-граничната област”, кој се спроведува во рамките на**

**„Програмата за прекугранична соработка на поранешната југословенска Република Македонија – Албанија за 2014 и 2015”**

**За потребите на Организациите:** Центар за управување со промени – ЦУП,во партнерство соЦентар за компаративни и интернационални студии - Тирана, Институт за човекови права – Скопје, и Фондација Егалите - Камењане

**1. ВОВЕД**

**1.1 Позадина на задачата**

**Проект: „** **Развој на микро-претпријатија на жени во преку-граничната област”**

Проектот „Развој на микро-претпријатија на жени во преку-граничната област” се реализира во рамките на „Програмата за прекугранична соработка на поранешната југословенска Република Македонија – Албанија за 2014 и 2015”.

**Општа цел на проектот** е да се зголеми конкурентноста на жените и да се зајакне женското претприемништво во регионите Полог и Елбасан и да обезбедат одржливи решенија за развој на микро и малите бизниси на жените во прекуграничната област.

**Специфични цели на проектот**:

Цел 1: Да се ​​зголемат личните претприемачки вештини и деловните компетенции на жените вклучени во формални или неформални бизниси.

Цел 2: Да се ​​обезбедат услуги за правна поддршка во деловното работење.

Цел 3: Да се ​​подобри производството, пристапот до пазарни можности и можности за развој на бизнисот и да се зголеми прекуграничната соработка.

Цел 4: Да се ​​подобрат / ревидираат владините мерки и политики за локална и национална поддршка на женското претприемништво..

**Резултати на проектот:**

Резултат 1. Подобрени вештини и компетенции во управувањето со бизнисот, намалување на ризикот и општи претприемачки ставови и деловни вредности;

Резултат 2. Воспоставени бизнис советодавни услуги за жени претприемачи со цел да се зголемат економските активности и развојот на бизнисот;

Резултат 3. Дисеминирани услуги за правна и економска поддршка и информации за должности, даноци, права и обврски за претприемачи и индивидуални совети за правни и економски прашања;

Резултат 4: Зголемена економска активност во производството, трговијата и продажбата на локални производи како резултат на зголемен дизајн, пакување, прекугранична соработка и / или онлајн продавница и маркетинг;

Резултат 5: Нови политички мерки развиени во заедничката активност на локалните и националните власти за да ги искористат предностите на жените во бизнисот;

**Активности на проектот:**

1. Регрутирање и идентификација на потенцијални жени претприемачи
2. Воспоставување на деловни советодавни услуги за обезбедување поддршка за унапредување на деловното работење - зголемен обем на производство или услуги, подобрен дизајн, пакување на производи, маркетинг и продажба.
3. Обезбедување на служба за правна и економска поддршка - обезбедување информации за законските права и одговорности во деловното работење и правна помош и совети.
4. Организирање директни маркетинг услуги и заеднички активности за е-трговија за продажба на производи на меѓународниот пазар
5. Анализа на развојот на микро-претпријатието кај жените и производство на нови и подобрени мерки на политиката

**Целните групи на проектот се следниве:**

Директни целни групи за територијата на македонска страна односно за регионот на Полог се:

- 50 жени потенцијални претприемачи, вклучени за зголемување на вештините и компетенциите и надградба на своите капацитети за започнување бизнис;

- 25 жени, сопственици на микро-претпријатија, за подобрување на производството и приходите, како и зголемување на трговијата и продажбата на нивните производи.

Дополнително, околу 200-300 учесници ќе бидат вклучени во две B2B средби на двете страни од границата, како и една завршна саемска манифестација. Проектот ќе вклучи 50 локални институции и засегнати страни (по 25 во секој регион), во ревизија на постојните и креирање на нови бизнис-политики за жените во преку-граничната област.

**Центарот за управување со промени (ЦУП)** е спроведувач на проектот и е непрофитна, невладина организација лоцирана во Скопје, Македонија, која работи и имплементира проекти кои имаат за цел да придонесат за развој на македонското општество и регионот. ЦУП промовира разбирање и ненасилни промени и се фокусира на меки мерки и политики кои им помагаат на различни ентитети да ги прифатат општествените промени како нормални ситуации и да ги претворат во позитивни резултати. Организацијата верува дека зајакнувањето на капацитетите на јавната администрација, граѓанскиот сектор, бизнис заедницата, евро - интеграцијата и инвестирањето во луѓето се главни агенти за позитивна промена. ЦУП има неколку години работно искуство со различни државни институции во Македонија и широка соработка со граѓанскиот и бизнис секторот дома и во странство.

**2. РАМКА НА ЗАДАЧАТА**

**2.1. Цел на мисијата/задачата**

Услугата предвидена со набавката се состои од следните **два типа на услуги:**

**Ангажман на советници за обука и воспоставување на бизнис планови во фаза на основање микро-претпријатија во сопственост на жени.**

Советниците треба да ги реализираат следниве активности.

* Програмирање и подготовка на програми со посебен фокус кон започнување на бизнис кое вклучува развој и елаборирање на бизнис идеја, идентификување производи и услуги за продажба, градење на бизнис компетенции, управување со фирма и разработка на план за управување со ризици, како и развој на детален финансиски план и согледување на исплатливоста. Целната група во овој лот се нерегистрирани бизнис иницијативи на жени во Полошкиот регион.
* Реализација на 6 тематски работилници со индивидуално насочување на целните групи во контекст на горенаведените теми. Работилниците треба да обезбедат поддршка која вклучува запознавање со темите, разработка и учење, и изработка на бизнис план како краен продукт. Темите нa работилниците треба да бидат поставени во следните области: градење на деловни компетенции, развој на бизнис план, намалување на ризикот, пристап до пазарот/маркетинг на производи, продажба и финансиско планирање и исплатливост.

**Ангажман на советници за обука и изработка на планови за развој на инвестиции на микро-претпријатија во сопственост на жени.**

Советниците треба да ги реализираат следниве активности.

* Програмирање и подготовка на програми со посебен фокус кон елаборирање и развој на идна инвестиција, која ќе биде насочена кон зголемување на обемот на производи, набавка на опрема, развој на нови производи или услуги, усовршување и надградба на постоечките активности за настап на пазарот и маркетинг, пристап до нови пазари и воведување во нов инвестициски циклус.
* Реализација на 6 тематски работилници за поддршка и развој на бизнисот, разработка на нови деловни инвестиции и проширување на бизнисот преку консултации на индивидуално или секторско ниво со цел да се изгради конкурентна предност за реализација на новиот инвестициски план. Поддршката ќе биде посебно поврзана со планирање, подобрување и извршување на деловни стратегии и изработка на инвестициски план за потребите на жените претприемачи.

Во рамки на двата типа услуги, треба да бидат опфатени следните поспецифични активности:

Реализација на интервјуа со жените кои сакаат да основаат бизнис или жените претприемачки кои веќе основале свое микро-претпријатие: закажување и реализација на интервјуа или кратки состаноци со претходно идентификувани кандидати - жени претприемачки од полошкиот регион, кои ќе бидат идентификувани од страна на претставниците на проектот; Овие интервјуа или состаноци имаат за цел да се дефинира каков вид на потреби за обука имаат и кои и какви вештини треба да се стекнат или унапредат кај избраните кандидати-жени претприемачки.

Изготвување на кратка програма и работен пакет на материјали: советниците е потребно да изготват соодветен пакет на работни материјали, кои ќе соодветствуваат на наведените теми.

Реализација и изведба на 6 работилници или обуки во рамки на двата типа услуги (вкупно 12), според претходно подготвената програма придружена со соодветни вежби и материјали за учесниците; Во рамки на овој дел, секоја од жените би требало да разработува сопствен бизнис план за основање или инвестициски план за развој; Како резултат се очекува дека повеќе од половина од вклучените кориснички навистина ќе го изработат и финализираат овој документ;

Изготвување на краен извештај од работилниците, кој вклучува обработка на собраните податоци и разработка на потреби за обука, вештини кои недостигаат, неопходни компетенции ставени во контекст на иден развој, методи на учење и пракса како и доставување на изработените бизнис планови во склоп на реализицијата на активностите.

Кориснички групи: Во рамки на првиот тип на услугата, се работи со две групи корисници од по 25 лица или вкупно 50 лица, жени идни претприемачи организирани во два наврати во текот на спроведувањето на задачите. Во рамки на вториот тип на услуга се работи со група од максимум 25 лица, жени сопственички на микро-претпријатија со која се работи за текот на целиот период назначен за спроведување на задачите. Корисничките групи ќе бидат обезбедени и идентификувани од страна на претставниците на проектот.

**2.2. Очекувани резултати**

Од консултантската куќа или организацијата која ќе биде ангажирана се очекува да ги испорача следните резултати:

**а) Понуда на етаблирани советници за воспоставување на бизнис и советници за инвестиции за развој**

Консултантската куќа треба да има на располагање и да обезбеди тим од 6 експерти за потребите на овој повик во рамки на двата типа услуги. Истите експерти или советници можат да се користат за двата типа услуги, доколку поседуваат соодветно искуство или квалификации, со тоа што за потребите на едниот тип на услуга, експертите треба да имаат посебен фокус кон градење на компетенции кај корисничките групи, развој на бизнисот во основачка фаза, вештини за управување со бизнисот, предвидување и управување со ризици, финансиско планирање, финансиско управување и сл. За потребите на вториот тип на услуга, бизнис советниците за развој на инвестиции треба да обезбедат поддршка на жените во разработка на начини за унапредување на производството или услугите, унапредување на опремата, започнување на нов систем на инвестиции и услуги, воведување иновации, пронаоѓање нови пазари за продажба итн.

**б) Изготвена кратка програма и работен пакет на материјали**

Советниците ќе треба да изготват кратка програма и соодветен пакет на работни материјали со кој ќе се разработат посочените теми. Истите не треба да надминуваат 25 страници материјал по тип на понудена услуга – старт-ап фаза или фаза на унапредување на бизнисот. Форматот на материјалите ќе биде осмислен од страна на советниците во координација со имплементаторот.

**в) Реализација и изведба на 6 еднодневни обуки во рамки на двата типа услуги и изработка на бизнис или инвестициски план (вкупно 12 еднодневни обуки)**

Обуките ќе треба да се разработат во 6 тематски целини за двата типа на услуги. Во текот на спроведувањето корисниците истовремено учат, стекнуваат соодветни вештини и го подготвуваат соодветниот документ. Во рамки на првата услуга, тие изработуваат бизнис план за основање микро-претпријатие, додека за вториот тип, разработуваат идна инвестиција и изработуваат соодветен инвестициски план за развој на компанијата. Помеѓу серијата обуки и работилници, советниците стојат на располагање за техничка поддршка во изработката на соодветниот документ.

Се очекува дека од групите во рамки на двата типа услуги, од вклучените жени претприемачи ќе успеат да го изработат соодветниот документ во повеќе од половина од случаите – бизнис или инвестициски план. Дополнително ќе се разработи можноста за здружено деловно работење.

**г) Извештај за извршените активности**

Извештај од спроведените обуки и извршените активности, кој вклучува проценка на постигнатиот успех со жените претприемачи и разработка на идни потреби за обука, вештини кои недостигаат, неопходни компетенции ставени во контекст на иден развој, методи на учење и пракса како и доставување на изработените бизнис и инвестициски планови во склоп на реализицијата на активностите.

**2.3. Временски период за услугата и известување**

Временската рамка за реализација е предвидена на 14 месеци, започнувајќи од октомври 2018 до ноември 2019. Конкретната временска рамка за реализација на проектните активности ќе биде предмет на договор помеѓу ЦУП и добавувачот.

**2.4. Испорака на очекуваните резултати (по фази)**

|  |  |  |  |
| --- | --- | --- | --- |
| **Фази** | **Опис** | **Временски период** | **Во соработка со:** |
| 1. | Ангажман на советници | октомври 2018 | ЦУП проектен координатор |
| 2. | Реализација на интервјуа и кратки состаноци со корисничките групи | октомври/ноември 2018 | ЦУП проектен координатор,Претставник од фондацијата Егалите |
| 3. | Изготвување на кратка програма и работен пакет на материјали | Октомври/ноември 2018 | ЦУП проектен координатор |
| 4. | Реализација и изведба на обуки според однапред изготвени курикулуми |
| 4а) | I група на обуки за жени идни претприемачи  | октомври 2018 - март 2019 | ЦУП проектен координатор,Претставник од фондацијата Егалите  |
| 4б) | II група на обуки за жени идни претприемачи | април 2019 – септември 2019 | ЦУП проектен координатор,Претставник од фондацијата Егалите |
| 4в) | I група на обуки за жени сопственици на микро-претпријатија | октомври-ноември 2018 – март 2019 | ЦУП проектен координатор,Претставник од фондацијата Егалите |
| 4г) | Техничка поддршка во изработка на бизнис или инвестициски план  | април - октомври 2019 | ЦУП проектен координатор,Претставник од фондацијата Егалите |
| 5. | Подготовка на извештај и препораки | октомври/ноември 2019 | ЦУП проектен координатор |

*ЦУП го задржува правото на измена на временската рамка за испораката на нарачаните услуги од страна на добавувачот во зависност од претходно реализираните активности кои се во рамките на овој проект.*

**3. ОРГАНИЗАЦИЈА**

**3.1. Организацијата која ќе ја спроведе задачата**

За оваа задача ќе се ангажира консултантска куќа или организација која треба да има:

* најмалку 3 години активен статус,
* искуство во испорака на обуки и обезбедување техничка поддршка во изработка на бизнис или инвестициски планови, и
* пошироко искуство во проекти за поддршка на бизнис секторот во развој – маркетинг и продажба, инвестиции итн.

Консултантската куќа или организацијата ќе треба да го докаже своето искуство и капацитет со доставување на свое портфолио, кое вклучува и листа со референци на слични задачи во претходните 3 години и краток опис на изведената активност поврзана со типот на задачата која се предвидува за овој повик.

Дополнително, организацијата ќе треба да предложи тим од 6 експерти, кои ќе бидат вклучени во подготовката и изведбата на двата типа услуги предвидени со оваа задача.

**3.2 Експерти**

Експертите кои ќе бидат ангажирани за спроведување на предвидените активности и за постигнување на предвидените резултати треба да ги исполнуваат следните услови:

* Високо образование
* Професионално искуство од повеќе од 5-7 години во областа на бизнис поддршка и развој на претприемништвото
* Искуство во спроведување на обуки за бизнис секторот во развој (наведено во биографијата на експертот)

**3.3. Временска рамка (денови)**

За испорака се предвидени 72 дена вкупно или по околу 36 за секој од предвидените типови на услуги. Крајниот рок за извршување на оваа задача е ноември 2019 година.

**3.4. Логистика**

За спроведување на активностите, во текот на целата мисија од страна на проектниот тим на ЦУП ќе биде обезбедена следнава поддршка:

* ЦУП проектен координатор;
* Претставник од фондацијата Егалите

**3.5 Начин на плаќање**

Плаќањето ќе се изврши на следниов начин:

* 30% од сумата по потпишување на договорот
* 30% од сумата по завршетокот на половина од предвидените работилници и
* 40% во рок од 30 дена по завршувањето на експертската задача, и доставување на сите извештаи и материјали.

**3.5. Библиографија и документација**

Во функција на успешно извршување на задачата на експертот ќе им биде доставена на располагање сета потребната документација со која располагаат ЦУП и партнерите.